《念奴娇 题芭蕉画册》
清代·黄燮清

萧萧意远，带烟痕写出，翠无重数。曾向辋川图里见，残雪恁时消去。

几净宜书，窗阴碍绣，染绿闲庭宇。夕阳遮了，浅红留在高树。

最好瘦石安排，疏花衬贴，三径移云补。记得读书深夜坐，记得煎茶帘户。

倚枕听秋，挑灯味梦，一阵黄昏雨。玉阶如水，暗蛩能说凉趣。

作者简介：黄燮清（1805～1864）晚清诗人、剧作家。原名宪清，字韵甫，号韵珊，又号吟香诗舫主人。浙江海盐武原镇人。道光十五年（1835）举人，后屡试不第，晚年始得宜都县令，调任松滋，未几卒。少工词曲，中年以后始致力于诗文。其诗多抒写个人不平遭遇及人民的生活疾苦，咏史吊古之作深沉豪放，颇具特色。有《倚晴楼诗集》及《倚睛楼七种曲》传世。